Lav et referat af nedenstående tekst:

Tekst:
Venstre er med sit nye politiske udspil på charmeoffensiv i landdistrikterne. Onsdag præsenterede partiet deres landdistriktsudspil, hvori det fremgår, at partiet vil gøre det muligt for SU-modtagere at få et kørselsfradrag, så de har midlerne til at gå i skole selvom de bor i en land- eller yderkommune. Men om guleroden gør, at flere studerende vil vælge at blive boende i hjemkommunen eller tage springet og flytte til en landkommune er endnu uvist. Hos de studerende på UCN i Aalborg er der blandede meninger. - Ikke umiddelbart nej. Men jeg tror også, det er fordi, jeg er flyttet. Hvis det var, fordi jeg boede hjemme, tror jeg godt, det ville kunne få mig til at blive, men jeg ville ikke flytte hjem igen på grund af et fradrag, siger Theis Hilfling Uggerly. - Nej, det ville det bestemt ikke. Jeg har alt her i Aalborg, og det ville overhovedet ikke kunne betale sig med den lejlighed, jeg har nu. Med bus ville det måske tage 20 minutter herhen, siger Cathrine Knøss. Hos andre er der større muligheder for, at Aalborg ville blive fravalgt. - Ja det vil det gøre, for jeg har mange venner, der stadig bor i Hjørring, og det ville være dejligt, hvis jeg kunne være i nærheden af dem og stadig studere her, siger Malte Sejerskilde. Du kan læse hele udspillet her.

Referat:
Venstre præsenterede onsdag deres nye landdistriktsudspil. Partiet vil blandt andet gøre det lettere at bo i en landkommune, selvom man studerer i en storby.